pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-“ปลัดกระทรวงยุติธรรม” ประชุมคณะกรรมการตรวจสอบทรัพย์สิน ครั้งที่ ๙/๒๕๖๓
วันจันทร์ที่ 1 มิถุนายน 2563
“ปลัดกระทรวงยุติธรรม” ประชุมคณะกรรมการตรวจสอบทรัพย์สิน ครั้งที่ ๙/๒๕๖๓
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะกรรมการตรวจสอบทรัพย์สิน ครั้งที่ ๙/๒๕๖๓
ในวันจันทร์ที่ ๑ มิถุนายน​ ๒๕๖๓ เวลา ๐๘.๓๐ น.
ณ ห้องประชุมกฤษณะ ผลอนันต์ อาคาร ๓ ชั้น ๒ สํานักงาน ป.ป.ส.
เขตดินแดง กรุงเทพฯ
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เป็นประธานการประชุมคณะกรรมการตรวจสอบทรัพย์สิน ครั้งที่ ๙/๒๕๖๓
โดยมี นายนิยม เติมศรีสุข เลขาธิการ ป.ป.ส. ในฐานะเลขานุการคณะกรรมการ
ตรวจสอบทรัพย์สิน พร้อมด้วยกรรมการ ประกอบด้วย ผู้แทนจากสํานักงาน
อัยการสูงสุด สํานักงานตํารวจแห่งชาติ กรมที่ดิน กรมบังคับคดี กรมศุลกากร
กรมสรรพากร และธนาคารแห่งประเทศไทย เข้าร่วมประชุมฯ
โดยที่ประชุมรับทราบรายงานการสั่งขายทอดตลาดทรัพย์สินที่ไม่เหมาะ
ที่จะเก็บรักษาไว้ เป็นเงินทั้งสิ้น ๕,๑๑๑,๕๐๐ บาท รวมทั้ง รับทราบรายงาน
ข้อมูลคดีที่นําไปดําเนินการตามกฎหมายอื่น
นอกจากนี้ที่ประชุมพิจารณาดําเนินการตรวจสอบทรัพย์สิน ที่คณะอนุกรรมการ
ตรวจสอบทรัพย์สินประจําฯ และคณะอนุกรรมการภาค ๑ ถึง ๙ พิจารณา
กลั่นกรองผลการดําเนินการตรวจสอบทรัพย์สินเสร็จสิ้นแล้ว จํานวน ๖๑ คดี
มูลค่าทรัพย์สินรวมประมาณ ๑๘,๓๔๑,๐๐๐ บาท
รวมทั้ง พิจารณา​การขายทอดตลาดยานพาหนะ​ที่ติดภาระเช่าซื้อ​ และพิจารณา
​การสนับสนุน​งบประมาณ​โครงการ​ของกองทุน​ป้องกันและปราบปรามยาเสพติด​
ในการประชุม​ครั้งที่​ ๘/๒๕๖๓ เมื่อวันที่​ ๒๒​พฤษภาคม​ ๒๕๖๓​
สําหรับการประชุมคณะกรรมการตรวจสอบทรัพย์สิน เป็นกระบวนการ
ในการบังคับใช้กฎหมายการริบทรัพย์เพื่อสร้างความมั่นคงปลอดภัยในสังคม
ลดโอกาสในการกลับมากระทําความผิดเกี่ยวกับยาเสพติดซ้ํา
รัฐบาลไทย-ข่าวทำเนียบรัฐบาล-รมว.พม. ให้การต้อนรับประธานสภาสตรีแห่งชาติในพระบรมราชินูปถัมภ์ พร้อมคณะ ที่เข้าแสดงความขอบคุณในการสนับสนุนการจัดงานวันสตรีไทย ประจำปี 2560 ที่ผ่านมา
วันพฤหัสบดีที่ 5 ตุลาคม 2560
รมว.พม. ให้การต้อนรับประธานสภาสตรีแห่งชาติในพระบรมราชินูปถัมภ์ พร้อมคณะ ที่เข้าแสดงความขอบคุณในการสนับสนุนการจัดงานวันสตรีไทย ประจําปี 2560 ที่ผ่านมา
รมว.พม. ให้การต้อนรับประธานสภาสตรีแห่งชาติในพระบรมราชินูปถัมภ์ พร้อมคณะ ที่เข้าแสดงความขอบคุณในการสนับสนุนการจัดงานวันสตรีไทย ประจําปี 2560 ที่ผ่านมา และมอบหนังสือ “85 พรรษาสมเด็จพระบรมราชินีนาถ” รวมทั้งหารือถึงความร่วมมือในการดําเนินงานด้านสตรี
วันนี้ (5 ต.ค.60) เวลา 09.00 น. นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่าพลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)พร้อมคณะผู้บริหารกระทรวง พม. ให้การต้อนรับ ดร.วันดี กุญชรยาคง จุลเจริญ ประธานสภาสตรีแห่งชาติในพระบรมราชินูปถัมภ์ พร้อมคณะ ในโอกาสที่เข้าพบ เพื่อแสดงความขอบคุณในการสนับสนุนการจัดงานวันสตรีไทย ประจําปี 2560 รวมทั้งหารือถึงแนวทางความร่วมมือในการดําเนินงานด้านสตรี ณ ห้องรับรอง ชั้น 9 กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ
พลตํารวจเอก อดุลย์กล่าวว่า งานวันสตรีไทย ประจําปี 2560 ซึ่งจัดโดยความร่วมมือระหว่างกระทรวงการพัฒนาสังคมและความมั่นคงของมนุษย์ (พม.) โดยกรมกิจการสตรีและสถาบันครอบครัว (สค.) และสภาสตรีแห่งชาติฯ ภายใต้แนวคิด "พลังสตรีไทย สํานึกในพระมหากรุณาธิคุณอย่างหาที่สุดมิได้” จัดขึ้น ณ ห้องรอยัล จูบิลี่ บอลรูม อาคารชาเลนเจอร์ ศูนย์แสดงสินค้าและการประชุมอิมแพ็ค เมืองทองธานี อําเภอปากเกร็ด จังหวัดนนทบุรี เมื่อวันที่ 1 สิงหาคม 2560 ที่ผ่านมา ซึ่งสภาสตรีแห่งชาติฯ ได้ขอเชิญกระทรวง พม. ร่วมเป็นเจ้าภาพจัดงานวันสตรีไทย ประจําปี 2561 และขอสนับสนุนงบประมาณเพื่อจัดงาน และได้มอบหนังสือ "85 พรรษา สมเด็จพระบรมราชินีนาถ” โดยสภาสตรีแห่งชาติฯ ได้จัดพิมพ์ขึ้นเพื่อเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 เนื่องในโอกาสวันเฉลิมพระชนมพรรษา 12 สิงหาคม 2560 โดยได้รับพระราชทานพระราชานุญาตเชิญพระฉายาลักษณ์และภาพพระราชกรณียกิจมาจัดพิมพ์เผยแพร่
"นอกจากนี้ ยังได้หารือถึงแนวทางเกี่ยวกับการบูรณาการความร่วมมือในการพัฒนาศักยภาพสตรีไทย ระหว่างหน่วยงานภาครัฐ ภาคเอกชน และภาคประชาสังคม ในรูปแบบประชารัฐร่วมพัฒนา เพื่อให้สตรีไทย มีศักยภาพ มีคุณภาพชีวิตที่ดีขึ้น และเป็นพลังสําคัญในการพัฒนาประเทศอย่างยั่งยืนต่อไป”พลตํารวจเอก อดุลย์กล่าวในตอนท้าย
รัฐบาลไทย-ข่าวทำเนียบรัฐบาล-นรม. ขอความร่วมมือ ปิดเว็บไซต์ผิดกฎหมาย  ดำเนินการไปแล้วกว่า 6900 URL เหลือ 131 URL
วันพุธที่ 17 พฤษภาคม 2560
นรม. ขอความร่วมมือ ปิดเว็บไซต์ผิดกฎหมาย  ดําเนินการไปแล้วกว่า 6900 URL เหลือ 131 URL
นายกรัฐมนตรีขอความร่วมมือปิดเว็บไซต์ผิดกฎหมาย ระบุปิดแล้วกว่า 6900 URL เหลือ 131 URL
วันนี้ (16 พฤษภาคม 2560) เวลา 13.40 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงกรณีครบกําหนดการขอความร่วมมือเฟซบุ๊กในการปิดกั้น และลบเพจที่มีเนื้อหาที่มีความผิดตาม พ.ร.บ. คอมพิวเตอร์ ประมวลกฎหมายอาญา มาตรา 112 มาตรา 116 ว่า คงไปบังคับเฟซบุ๊กไม่ได้ ที่ผ่านมาได้ขอความร่วมมือไปโดยตลอด แต่เพิ่งให้ความร่วมมือในช่วงนี้ที่มีการปิดเว็บไซต์ที่ผิดกฎหมายกว่า 6900 URL เหลือ 131 URL ตอนนี้พยายามทํา ตรงนี้อยู่ และต้องห้ามกันไปเรื่อย ๆ รวมทั้งต้องใช้คําสั่งศาลในการปิดเว็บไซต์ที่ผิดกฎหมาย
---------------------------------
รัฐบาลไทย-ข่าวทำเนียบรัฐบาล-มูลนิธิผู้พิทักษ์ป่ารับมอบ 2.9 แสนจากโครงการ "เดินเพื่อผู้พิทักษ์ป่า 1 ล้านก้าว"
วันอังคารที่ 12 กุมภาพันธ์ 2562
มูลนิธิผู้พิทักษ์ป่ารับมอบ 2.9 แสนจากโครงการ "เดินเพื่อผู้พิทักษ์ป่า 1 ล้านก้าว"
กระทรวงทรัพยากรธรรมชาติและสิ่งแวดล้อม โดยมูลนิธิผู้พิทักษ์ป่า จัดการประชุมคณะกรรมการมูลนิธิผู้พิทักษ์ป่าครั้งที่ 1/2562 ณ ที่ทําการมูลนิธิผู้พิทักษ์ป่า ชั้น 2 อาคารศูนย์วิจัยและฝึกอบรม (กริต สามะพุทธิ) กรมอุทยานแห่งชาติ สัตว์ป่า พันธุ์พืช พร้อมรับมอบเ
มูลนิธิผู้พิทักษ์ป่ารับมอบ 2.9 แสนจากโครงการ "เดินเพื่อผู้พิทักษ์ป่า 1 ล้านก้าว"
กระทรวงทรัพยากรธรรมชาติและสิ่งแวดล้อม โดยมูลนิธิผู้พิทักษ์ป่า จัดการประชุมคณะกรรมการมูลนิธิผู้พิทักษ์ป่าครั้งที่ 1/2562 ณ ที่ทําการมูลนิธิผู้พิทักษ์ป่า ชั้น 2 อาคารศูนย์วิจัยและฝึกอบรม (กริต สามะพุทธิ) กรมอุทยานแห่งชาติ สัตว์ป่า พันธุ์พืช พร้อมรับมอบเงินบริจาคเข้ากองทุนมูลนิธิ 2.9 แสนบาท
วานนี้ (11 กุมภาพันธ์ 2562) รัฐมนตรีว่าการกระทรวงทรัพยากรธรรมชาติและสิ่งแวดล้อม (พลเอก สุรศักดิ์ กาญจนรัตน์)ในฐานะประธานกรรมการมูลนิธิผู้พิทักษ์ป่าเป็นประธานการประชุมคณะกรรมการมูลนิธิผู้พิทักษ์ป่าครั้งที่ 1/2562 ณ ที่ทําการมูลนิธิผู้พิทักษ์ป่า ชั้น 2 อาคารศูนย์วิจัยและฝึกอบรม (กริต สามะพุทธิ) กรมอุทยานแห่งชาติ สัตว์ป่า พันธุ์พืช โดยมีคณะกรรมการเข้าร่วมประชุม ประกอบด้วยอธิบดีกรมอุทยานแห่งชาติ สัตว์ป่า และพันธุ์พืช (นายธัญญาเนติธรรมกุล)อธิบดีกรมทรัพยากรทางทะเลและชายฝั่ง (นายจตุพร บุรุษพัฒน์)อธิบดีกรมป่าไม้(นายอรรถพล เจริญชันษา)รองอธิบดีกรมอุทยานแห่งชาติ สัตว์ป่า และพันธุ์พืช(นายเฉลิมชัย ปาปะทา)กรรมการและเลขานุการ
ในการประชุมครั้งนี้ ที่ประชุมมีประเด็นเพื่อพิจารณาที่สําคัญดังนี้
1. รับทราบกรณี นางสาวสุทธิลักษณ์ ระวิวรรณ ลาออกจาการเป็นรองประธานกรรมการ พร้อมทั้งให้พิจารณาบุคคลภายนอกที่มีความรู้ความสามารถมาแทน และให้นายอรรถพล เจริญชันษา มีอํานาจลงนามร่วมในการเบิกเงินมูลนิธิด้วย
2. พิจารณาประเด็นการช่วยเหลือทางคดีกรณีปฏิบัติหน้าที่ราชการในภารกิจพิทักษ์ป่า โดยที่ประชุมเห็นควรให้ช่วยเหลือเป็นรายๆ โดยพิจารณาข้อมูลคดีประกอบด้วย
3. พิจารณาการช่วยเหลือเจ้าหน้าที่ที่เสียชีวิตจากการปฏิบัติงาน โดยช่วยเหลือรายละ 1 แสนบาท และช่วยเหลือเจ้าหน้าที่ที่บาดเจ็บจากการปฏิบัติงานตามหลักเกณฑ์ นอกจากนี้ยังพิจารณาการมอบเงินช่วยเหลือให้ราษฎรจิตอาสาที่เสียชีวิตและได้รับบาดเจ็บขณะปฏิบัติหน้าที่ช่วยเหลืองานด้านป่าไม้
โอกาสนี้ พลเอกสุรศักดิ์ กาญจนรัตน์ได้เป็นประธานรับมอบเงินบริจาคเข้ากองทุนมูลนิธิผู้พิทักษ์ป่า จํานวน290,199.99 บาท​จาก​ นายสมชาย วชิระจงกล​ และ​ นายสุทัศน์ ภาวิไลรัตน์​ เจ้าของเพจจุดกางเต็นท์​ ซึ่งเป็นผู้ดําเนินโครงการ "เดินเพื่อผู้พิทักษ์ป่า 1 ล้านก้าว จากยะลา-เชียงราย"ระยะเวลา55 วัน ระยะทาง 1,800 กิโลเมตร
รัฐบาลไทย-ข่าวทำเนียบรัฐบาล-ร่วมประชุมหารือการขับเคลื่อนกาฬสินธุ์โมเดล
วันเสาร์ที่ 6 มกราคม 2561
ร่วมประชุมหารือการขับเคลื่อนกาฬสินธุ์โมเดล
รัชฐมนตรีช่วย ก.อุตฯ ร่วมประชุมหารือการขับเคลื่อนกาฬสินธุ์โมเดล
วันนี้ (6 มกราคม 2561) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม ร่วมประชุมหารือการขับเคลื่อนกาฬสินธุ์โมเดล ร่วมกับหน่วยงานที่เกี่ยวข้อง ภายใต้โครงการ "กาฬสินธุ์ แฮปปิเนส 2019" ตามนโยบายรัฐบาลที่จะลดความยากจนให้จังหวัดกาฬสินธุ์ภายใน 2 ปี พร้อมทั้งสํารวจพื้นที่ที่มีศักยภาพและเหมาะสมกับการส่งเสริมการลงทุน เพื่อพัฒนาจังหวัดกาฬสินธุ์ โดยมีเป้าหมายเพิ่มรายได้เฉลี่ยในปี พ.ศ. 2562 ขึ้นร้อยละ 10 โดยมีพลอากาศเอก ประจิน จั่นตอง รองนายกรัฐมนตรี เป็นประธาน นายวีรศักดิ์ ศุภประเสริฐ รองผู้อํานวยการสํานักงานเศรษฐกิจอุตสาหกรรม รักษาการผู้ตรวจราชการกระทรวงอุตสาหกรรม ร่วมประชุม ณ ศาลากลางจังหวัดกาฬสินธุ์
รัฐบาลไทย-ข่าวทำเนียบรัฐบาล-นายกฯ ชื่นชมประชารัฐใส่ใจสิ่งแวดล้อม ย้ำรัฐบาลมุ่งมั่นแก้ไขปัญหาขยะ พร้อมส่งเสริมธุรกิจท่องเที่ยวให้ถูกกฎหมาย
วันอาทิตย์ที่ 10 มิถุนายน 2561
นายกฯ ชื่นชมประชารัฐใส่ใจสิ่งแวดล้อม ย้ํารัฐบาลมุ่งมั่นแก้ไขปัญหาขยะ พร้อมส่งเสริมธุรกิจท่องเที่ยวให้ถูกกฎหมาย
นายกฯ ชื่นชมประชารัฐใส่ใจสิ่งแวดล้อม ย้ํารัฐบาลมุ่งมั่นแก้ไขปัญหาขยะ พร้อมส่งเสริมธุรกิจท่องเที่ยวให้ถูกกฎหมาย
วันที่ 10 มิ.ย.61 พลเอก ประยุทธ์ จันทร์โอชา นายกรัฐมนตรี ชื่นชมกิจกรรมของการท่องเที่ยวแห่งประเทศไทย ภาครัฐ และเอกชนที่ให้ความสําคัญกับการดูแลรักษาสิ่งแวดล้อม เช่น การจัดงานวิ่ง Trad Dream Islands Run 2018 วิ่งตามหาเกาะในฝัน...เกาะช้างเลี้ยวซ้าย 2-3 มิ.ย.61 ที่นักวิ่งออกวิ่งพร้อมกับเก็บขยะไปด้วย ส่วนผู้จัดงานก็ใช้แก้วกระดาษแทนขวดพลาสติก และถุงขยะที่สามารถย่อยสลายได้ เช่นเดียวกับงานวันทะเลโลกที่ จ.ภูเก็ต ที่ ททท.นําผู้ประกอบการจากแอฟริกา 60 คน มาร่วมรักษ์โลก และช่วยกันเก็บขยะที่ชายหาดป่าตองด้วย
อย่างไรก็ตาม อีกด้านหนึ่งรัฐบาลก็ได้รับข้อร้องเรียนเกี่ยวกับปัญหาด้านการท่องเที่ยว ทรัพยากรธรรมชาติ และสิ่งแวดล้อม เช่น การก่อสร้างอาคารและที่พักที่มีความลาดชันเกินกว่าที่กฎหมายกําหนดบนเกาะพีพี การประกอบธุรกิจดําน้ําไม่ตรงตามที่ได้รับอนุญาต การดัดแปลงอาคารพาณิชย์ผิดประเภทเพื่อทําธุรกิจโรงแรม การรับคนต่างด้าวเข้าพักอาศัยและทํางานโดยไม่ได้รับอนุญาต เป็นต้น ซึ่งส่วนราชการที่เกี่ยวข้องได้บูรณาการเข้าตรวจสอบและดําเนินคดีตามกฎหมาย พร้อมทั้งเร่งรัดให้แก้ไขให้ถูกต้องโดยเร็ว
นายกรัฐมนตรีเน้นย้ําว่า ในช่วง 4 ปีที่ผ่านมา รัฐบาลให้ความสําคัญกับการแก้ไขปัญหาขยะโดยกําหนดให้การจัดการปัญหาขยะเป็นวาระแห่งชาติ เพื่อจัดการขยะตกค้าง 30 ล้านตัน ขยะใหม่ ปีละ 27 ล้านตัน ออกกฎหมาย และสร้างวินัยคนในชาติ ลดการผลิตขยะที่ต้นทาง ส่งเสริมการนํามาใช้ซ้ําและใช้ใหม่อย่างคุ้มค่า
นอกจากนี้ ยังร่วมมือกับภาคเอกชนผลักดันแผนการจัดการขยะพลาสติก โดยส่งเสริมให้ใช้บรรจุภัณฑ์ที่เป็นมิตรกับสิ่งแวดล้อม รีไซเคิลพลาสติก ลดและเลิกใช้ Cap seal หรือพลาสติกที่หุ้มฝาขวด
ส่วนปัญหาขยะทะเลและสิ่งแวดล้อมได้กําหนดให้เขตอุทยานทางทะเลทุกแห่งปลอดจากถุงพลาสติก โดยนําร่องใน 15 จังหวัดชายฝั่งทะเล และกําหนดให้พื้นที่ชายหาด 24 แห่ง ปลอดจากการสูบบุหรี่และทิ้งก้นบุหรี่ และขยะอื่น ๆ
"ล่าสุดยังได้สํารวจตลาด ร้านค้า และบ้านเรือนประชาชนที่อยู่รอบชายฝั่งทะเล เพื่อขอความร่วมมือให้ลดการใช้ถุงพลาสติก เปลี่ยนภาชนะใส่อาหารเพื่อลดปริมาณขยะให้เหลือน้อยที่สุด ซึ่งการดําเนินงานอย่างจริงจังทั้งหมด ได้รับการชื่นชมจากหน่วยงานด้านสิ่งแวดล้อมของสหประชาชาติเป็นอย่างมาก"
--------------------
รัฐบาลไทย-ข่าวทำเนียบรัฐบาล-ฐานะการคลังของรัฐบาลประจำปีงบประมาณ 2560
วันจันทร์ที่ 30 ตุลาคม 2560
ฐานะการคลังของรัฐบาลประจําปีงบประมาณ 2560
สบน. ชี้แจงฐานะการคลังของรัฐบาลประจําปีงบประมาณ 2560 ที่รัฐบาลมีรายได้นําส่งคลังทั้งสิ้น 2.34 ล้านล้านบาท ขณะที่เบิกจ่ายงบประมาณทั้งสิ้น 2.89 ล้านล้านบาท โดยรัฐบาลได้กู้เงินเพื่อชดเชยการขาดดุลทั้งสิ้น 5.52 แสนล้านบาท
นายประภาศ คงเอียด ผู้อํานวยการสํานักงานบริหารหนี้สาธารณะ ชี้แจงเกี่ยวกับประเด็นฐานะการคลังของรัฐบาลประจําปีงบประมาณ 2560 ที่รัฐบาลมีรายได้นําส่งคลังทั้งสิ้น 2.34 ล้านล้านบาท ขณะที่มีการเบิกจ่ายงบประมาณทั้งสิ้น 2.89 ล้านล้านบาท โดยรัฐบาลได้กู้เงินเพื่อชดเชยการขาดดุลทั้งสิ้น 5.52 แสนล้านบาท ส่งผลให้เงินคงคลัง ณ สิ้นเดือนกันยายน 2560 มีจํานวนทั้งสิ้น 5.23 แสนล้านบาท สะท้อนว่าฐานะการคลังในปีงบประมาณ 2560 ยังคงมีความเข้มแข็ง โดยมีระดับเงินคงคลังมากกว่า 500,000 ล้านบาท และสูงกว่าช่วงเดียวกันของปีที่แล้ว 82,000 ล้านบาท โดยมีประเด็นชี้แจง ดังนี้
1. การจัดทํางบประมาณประจําปี 2560 รัฐบาลได้มุ่งเน้นการจัดทํางบประมาณขาดดุลเพื่อสนับสนุนการขยายตัวทางเศรษฐกิจให้มีความต่อเนื่องและเพิ่มงบลงทุนเพื่อพัฒนาโครงสร้างพื้นฐานเป็นหลัก โดยมีโครงสร้างงบประมาณ ดังนี้
ประมาณการรายรับ 2,370,078 ล้านบาท
ประมาณการรายจ่าย 2,923,000 ล้านบาท
กู้เงินชดเชยการขาดดุล 552,922 ล้านบาท
2. การกู้เงินเพื่อชดเชยการขาดดุลนั้น ต้องดําเนินการโดยวิเคราะห์จากประมาณการรายรับจากการจัดเก็บรายได้ และแผนการใช้จ่ายเงินงบประมาณอย่างต่อเนื่องตลอดเวลาเป็นหลักการสําคัญเพื่อให้การกู้เงินเพื่อชดเชยการขาดดุลสามารถดําเนินการได้อย่างถูกต้องทั้งจํานวนเงินที่ต้องดําเนินการกู้และช่วงเวลาที่ต้องการใช้จ่ายเงิน เพื่อให้เงินกู้นั้นมีจํานวนที่เพียงพอสามารถรองรับการใช้จ่ายของรัฐบาลในเวลาที่ต้องใช้จ่ายจริง โดยในปีงบประมาณ 2560 กระทรวงการคลังได้จัดทําแผนการกู้เงินตลอดทั้งปี โดยแยกเป็นไตรมาสได้ ดังนี้ ไตรมาสที่ 1 จํานวน 104,187 ล้านบาท ไตรมาสที่ 2 จํานวน 191,405 ล้านบาท ไตรมาสที่ 3 จํานวน 134,090 ล้านบาท และไตรมาสที่ 4 จํานวน 123,240 ล้านบาท
ทั้งนี้ ขอชี้แจงเพิ่มเติมว่า ระดับเงินคงคลัง ณ ขณะใดขณะหนึ่งเป็นเพียงเงินสดในมือของรัฐบาลที่มีไว้เพื่อรองรับการใช้จ่ายเท่านั้น ไม่ได้สะท้อนการบริหารจัดการเงินคงคลังที่แท้จริงที่ต้องพิจารณาดําเนินการอย่างต่อเนื่องในรูปของกระแสเงินรับจ่ายที่มีความสําคัญต่อการดําเนินนโยบายของรัฐบาลมากกว่าการมองระดับเงินคงคลังเพียงอย่างเดียว
3. การกู้เงินเพื่อชดเชยการขาดดุลงบประมาณในปี 2560 ได้ดําเนินการรวมทั้งสิ้น 5.52 แสนล้านบาท เป็นไปตามกรอบวงเงินกู้ขาดดุลตามที่ พ.ร.บ. งบประมาณรายจ่ายประจําปี 2560 กําหนดไว้ทุกประการ นอกจากนี้การกู้เงินเพื่อสนับสนุนการดําเนินนโยบายของรัฐบาลในการลงทุนภาครัฐในขณะที่ภาคเอกชนได้ชะลอการลงทุน จึงเป็นการกระตุ้นเศรษฐกิจให้อัตราการขยายตัวทางเศรษฐกิจในปี 2560 ขยายตัวอยู่ในระดับร้อยละ 3.6 ต่อปี
คณะโฆษกสํานักงานบริหารหนี้สาธารณะ
โทร. 0 2265 8050 ต่อ 5520
รัฐบาลไทย-ข่าวทำเนียบรัฐบาล-รองปลัดกระทรวงอุตสาหกรรม ลงตรวจเยี่ยมชมศูนย์ปฏิบัติการ กนอ. เพื่อเตรียมความพร้อมจัดตั้งศูนย์ปฏิบัติการด้านอุตสาหกรรมและปัจจัยการผลิตในการฝึกปัญหาที่บังคับการ (CPX)
วันพุธที่ 24 พฤษภาคม 2560
รองปลัดกระทรวงอุตสาหกรรม ลงตรวจเยี่ยมชมศูนย์ปฏิบัติการ กนอ. เพื่อเตรียมความพร้อมจัดตั้งศูนย์ปฏิบัติการด้านอุตสาหกรรมและปัจจัยการผลิตในการฝึกปัญหาที่บังคับการ (CPX)
24 พค. 60 รองปลัดกระทรวงอุตสาหกรรม ลงตรวจเยี่ยมชมศูนย์ปฏิบัติการ กนอ. เพื่อเตรียมความพร้อมจัดตั้งศูนย์ปฏิบัติการด้านอุตสาหกรรมและปัจจัยการผลิตในการฝึกปัญหาที่บังคับการ (CPX)
วันนี้ (24 พฤษภาคม 2560) นายสมคิด วงศ์ไชยสุวรรณ รองปลัดกระทรวงอุตสาหกรรม ในฐานะประธาน/ผู้อํานวยการศูนย์ปฏิบัติการด้านอุตสาหกรรมและปัจจัยการผลิตในการฝึกปัญหาที่บังคับการ (CPX) ลงตรวจเยี่ยมศูนย์ปฏิบัติการการนิคมอุตสาหกรรมแห่งประเทศไทย (กนอ.) เพื่อเตรียมความพร้อมในการจัดตั้งศูนย์ปฏิบัติการด้านอุตสาหกรรมและปัจจัยการผลิตในการฝึกปัญหาที่บังคับการ (CPX) ภายใต้การฝึกระดมสรรพกําลังเพื่อการทหาร ประจําปี 2560 (กรส.60) ของกรมการสรรพกําลังกลาโหม โดยมีข้าราชการและเจ้าหน้าที่จากสํานักงานปลัดกระทรวงอุตสาหกรรม ร่วมการฝึก ณ ศูนย์ปฏิบัติการฯ การนิคมอุตสาหกรรมแห่งประเทศไทย ฝั่งอาคารเก่า ชั้น 5 มักกะสัน กรุงเทพฯ
รัฐบาลไทย-ข่าวทำเนียบรัฐบาล-“ยุติธรรม” ขับเคลื่อนและติดตามงานแก้ไขปัญหาจังหวัดชายแดนภาคใต้
วันพฤหัสบดีที่ 25 ตุลาคม 2561
“ยุติธรรม” ขับเคลื่อนและติดตามงานแก้ไขปัญหาจังหวัดชายแดนภาคใต้
กระทรวงยุติธรรม ขับเคลื่อนและติดตามงานแก้ไขปัญหาจังหวัดชายแดนภาคใต้
ในวันพุธที่ ๒๔ ตุลาคม ๒๕๖๑ เวลา ๐๙.๐๐ น. ณ ห้อง BB ๒๐๖ โรงแรมเซ็นทรา บายเซ็นทารา ศูนย์ราชการและคอนเวนชั่นเซ็นเตอร์ แจ้งวัฒนะ กรุงเทพฯ พันตํารวจโทพงษ์ธร ธัญญสิริ รองปลัดกระทรวงยุติธรรม เป็นประธานการประชุมขับเคลื่อนและติดตามงานแก้ไขปัญหาจังหวัดชายแดนภาคใต้ ประจําปีงบประมาณ พ.ศ. ๒๕๖๒ (ไตรมาส ๑) เพื่อพิจารณาแนวทางการดําเนินงานของแต่ละหน่วยงานในสังกัดกระทรวงยุติธรรม ภายใต้แผนงานบูรณาการขับเคลื่อนการแก้ไขปัญหาจังหวัดชายแดนภาคใต้ ประจําปีงบประมาณ พ.ศ. ๒๕๖๒ แนวทางการกํากับ ติดตาม และรายงานผลการปฏิบัติงานและการใช้จ่าย รายละเอียดแผนงาน/โครงการ ภายใต้แผนปฏิบัติการ การแก้ไขปัญหาจังหวัดชายแดนภาคใต้ของกระทรวงยุติธรรม พ.ศ. ๒๕๖๒ - ๒๕๖๔ โดยที่ประชุมมีมติให้ฝ่ายเลขานุการนําข้อมูลรายละเอียดโครงการและแผนปฏิบัติงานฯ ประจําปีงบประมาณ พ.ศ. ๒๕๖๒ ของทุกหน่วยงานในสังกัดกระทรวงยุติธรรม บรรจุลงในแบบรายงานการดําเนินงานและการใช้จ่ายเงิน แผนบูรณาการขับเคลื่อน การแก้ไขปัญหาจังหวัดชายแดนภาคใต้ ของกระทรวงยุติธรรมประจําปีงบประมาณ พ.ศ. ๒๕๖๒ ให้มีความสอดคล้องกับเนื้อหาของร่างแผนการป้องกันและแก้ไขปัญหาความไม่สงบในจังหวัดชายแดนภาคใต้ โดยกําหนดให้ทุกหน่วยงานรายงานผลความคืบหน้าการดําเนินงานเป็นรายเดือนและรายไตรมาส อันจะเป็นการบูรณาการงานของทุกหน่วยงานในสังกัดกระทรวงยุติธรรมให้สอดคล้องกับนโยบายระดับชาติเพื่ออํานวยความยุติธรรมแก่ประชาชนในจังหวัดชายแดนใต้ต่อไป
รัฐบาลไทย-ข่าวทำเนียบรัฐบาล-ก.ดิจิทัลฯ ประชุมหารือแนวทางกำหนดหลักเกณฑ์บริการที่สำคัญ ของ CII ภายใต้ พ.ร.บ.ไซเบอร์ฯ
วันศุกร์ที่ 6 มีนาคม 2563
ก.ดิจิทัลฯ ประชุมหารือแนวทางกําหนดหลักเกณฑ์บริการที่สําคัญ ของ CII ภายใต้ พ.ร.บ.ไซเบอร์ฯ
ก.ดิจิทัลฯ ประชุมหารือแนวทางกําหนดหลักเกณฑ์บริการที่สําคัญ ของ CII ภายใต้ พ.ร.บ.ไซเบอร์ฯ
กระทรวงดิจิทัลเพื่อเศรษฐกิจและสังคม (ดีอีเอส) ประชุมหน่วยงานที่เกี่ยวข้อง ร่วมกําหนดหลักเกณฑ์บริการที่สําคัญของ CII อิงมาตรฐาน ENISA ของสหภาพยุโรป เพราะสอดคล้องกับแนวทางที่ศึกษาไว้ ขั้นต่อไปเร่งกําหนดหน่วยงานกํากับดูแลของแต่ละด้าน หวังมีข้อสรุปในเดือน เม.ย.นี้
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม (ดีอีเอส) ในฐานะเลขาธิการคณะกรรมการการรักษาความมั่นคงปลอดภัยไซเบอร์แห่งชาติ กล่าวว่า เมื่อวันที่ 4 มี.ค. 63 สํานักงานปลัดกระทรวงดิจิทัลฯ ทําหน้าที่สํานักงานคณะกรรมการการรักษาความมั่นคงปลอดภัยไซเบอร์แห่งชาติ (สกมช.) ได้ประชุมหารือแนวทางกําหนดหลักเกณฑ์บริการที่จัดเป็นบริการที่มีความสําคัญ (Critical Services) สําหรับหน่วยงานกํากับดูแล (Regulator) หน่วยงานโครงสร้างพื้นฐานสําคัญทางสารสนเทศ (CII) ภายใต้ พ.ร.บ.การรักษาความมั่นคงปลอดภัยไซเบอร์ พ.ศ. 2562
โดยที่ประชุมพิจารณาแนวทางปัจจัย และเกณฑ์การคัดเลือกบริการที่สําคัญ (Critical Services) ซึ่งอ้างอิงตามหน่วยงานด้านความมั่นคงปลอดภัยของเครือข่ายและข้อมูลของสหภาพยุโรป (European Union Agency for Network and Information Security Agency หรือ ENISA) เกณฑ์คัดเลือกบริการที่สําคัญ จะพิจารณาจาก 3 ด้าน ได้แก่ พิจารณาจากขอบเขตของผลกระทบ, ผลกระทบหรือระดับความรุนแรงที่ตามมา และระยะเวลาที่กระทบต่อการให้บริการ
โดยมุ่งเน้นบริการที่มีผลกระทบสูงใน 9 ปัจจัย ดังนี้ 1.ผลกระทบต่อประชากร 2.ผลกระทบเชิงความหนาแน่นของประชากร มีผลกระทบต่อชีวิตหรือการปฏิบัติงานของประชาชน 3.ผลกระทบด้านเศรษฐกิจ 4.ผลกระทบต่อความเชื่อมั่นขององค์กรหรือต่อประเทศ โดยเกิดผลกระทบรุนแรงต่อภาพลักษณ์ 5.ผลกระทบด้านความสัมพันธ์ระหว่างประเทศ 6.ผลกระทบต่อความสงบเรียบร้อยในสังคม เกิดผลกระทบต่อความสงบเรียบร้อยในสังคม หรือเป็นภัยต่อความมั่นคงของชาติ 7.ผลกระทบต่อการดําเนินชีวิตประจําวันของประชาชน 8.ผลกระทบต่อ CII อื่นหรือระบบอื่น และ 9. ผลกระทบต่อสิ่งแวดล้อมในระดับที่รุนแรงมาก ทั้งนี้สําหรับเกณฑ์ประกอบการพิจารณา (Threshold) ในแต่ละปัจจัยจะต้องมาพิจารณากําหนดในรายละเอียดต่อไป
ทั้งนี้ ตาม พ.ร.บ.การรักษาความมั่นคงปลอดภัยไซเบอร์ พ.ศ. 2562 ได้กําหนดหน่วยงานโครงสร้างพื้นฐานสําคัญทางสารสนเทศ (CII) ไว้ 8 ด้าน ได้แก่ ด้านความมั่นคงของรัฐ, ด้านบริการภาครัฐที่สําคัญ, ด้านการเงินการธนาคาร, ด้านเทคโนโลยีสารสนเทศและโทรคมนาคม, ด้านการขนส่งและโลจิสติกส์, ด้านพลังงานและสาธารณูปโภค, ด้านสาธารณสุข และด้านอื่นตามที่คณะกรรมการประกาศเพิ่มเติม
นางสาวอัจฉรินทร์ กล่าวว่า ในสัปดาห์หน้า สกมช. จะทยอยจัดประชุมหารือกับ CII ในแต่ละด้าน โดยมีทุกหน่วยงานที่เกี่ยวข้องกับ CII ด้านนั้นๆ เข้าร่วมด้วย เพื่อกําหนดหน่วยงานควบคุมกํากับหรือดูแล (Regulator) ของแต่ละหน่วยงาน CII ให้ครบทุกหน่วยงาน และการกําหนดบริการที่เป็น Critical Services ตั้งเป้าได้ข้อสรุปในเดือนเมษายนนี้
***************
รัฐบาลไทย-ข่าวทำเนียบรัฐบาล-ออมสิน แจงไม่มีส่วนเกี่ยวข้องกับเพจชวนเล่นหวยออนไลน์
วันศุกร์ที่ 8 พฤษภาคม 2563
ออมสิน แจงไม่มีส่วนเกี่ยวข้องกับเพจชวนเล่นหวยออนไลน์
สืบเนื่องจากมีสื่อสังคมออนไลน์ในชื่อเพจ “LOTTOLNW88” “ฮอตไปอีก” “Freeburn” “เริ่มต้นบาทเดียวเด้อ” และอีกหลายเพจนั้น มีการแอบอ้างนําข้อความ “สลากออมสิน” และตราสัญลักษณ์ของธนาคารออมสินไปเผยแพร่เชิญชวนให้ประชาชนซื้อหวยออนไลน์
รายงานข่าวจากธนาคารออมสิน เปิดเผยว่า สืบเนื่องจากมีสื่อสังคมออนไลน์ในชื่อเพจ “LOTTOLNW88” “ฮอตไปอีก” “Freeburn” “เริ่มต้นบาทเดียวเด้อ” และอีกหลายเพจนั้น มีการแอบอ้างนําข้อความ “สลากออมสิน” และตราสัญลักษณ์ของธนาคารออมสินไปเผยแพร่เชิญชวนให้ประชาชนซื้อหวยออนไลน์นั้น ธนาคารออมสินขอแจ้งว่า ธนาคารฯ ไม่มีส่วนเกี่ยวข้องแต่อย่างใด โดยที่การกระทําดังกล่าวได้ส่งผลให้เกิดความเสียหายต่อภาพลักษณ์และชื่อเสียงของธนาคารออมสิน และเกิดความเสียหายต่อประชาชนที่อาจถูกหลอกลวงให้เสียเงินเสียทรัพย์ได้ ดังนั้นจึงขอเตือนให้ลูกค้าและประชาชนอย่าได้หลงเชื่อโดยเด็ดขาด ทั้งนี้ ธนาคารฯ จะดําเนินการทางกฎหมายกับผู้ที่แอบอ้างข้างต้นต่อไป
สลากออมสิน ถือเป็นบริการเงินฝากประเภทหนึ่งของธนาคารออมสิน แบบมีระยะเวลา เมื่อฝากเงินครบระยะเวลาตามที่กําหนด จะได้คืนทั้งเงินต้นและดอกเบี้ย โดยในระหว่างปีก่อนครบอายุการฝาก ผู้ฝากจะได้ลุ้นรับเงินรางวัลเป็นแรงจูงใจในการออม ซึ่งปัจจุบันธนาคารออมสินเปิดให้บริการสลากออมสิน ที่มีให้เลือกออมได้ทั้งแบบปกติ และแบบดิจิทัล มีระยะเวลาให้เลือกทั้งแบบ 1 ปี แบบ 2 ปี แบบ 3 ปี และแบบ 5 ปี ราคาต่อหน่วย และอัตราผลตอบแทนแตกต่าง เปิดให้บริการผ่านทั้งช่องทางเคาน์เตอร์สาขาปกติและผ่านระบบโมบายแบงก์กิ้ง (MyMo) ของธนาคารฯ
หากต้องการข้อมูลเพิ่มเติม ติดต่อสอบถามได้ที่ ศูนย์ลูกค้าสัมพันธ์ ธนาคารออมสิน โทร.1115 หรือ ธนาคารออมสินทุกสาขาทั่วประเทศ หรือสามารถติดตามข้อมูลข่าวสารของธนาคารได้ที่สื่อประชาสัมพันธ์ของธนาคาร ได้แก่ Website : www.gsb.or.th, Facebook และ Official Line : GSB Society
รัฐบาลไทย-ข่าวทำเนียบรัฐบาล-กรมทางหลวงชนบทก่อสร้างถนนเลียบชายฝั่งทะเลภาคใต้ตอนบน สายแยกทางหลวงหมายเลข 3201 - บ้านบางจาก อ.ปะทิว จ.ชุมพร พร้อมเปิดให้ประชาชนสัญจรแล้ว
วันพุธที่ 20 มิถุนายน 2561
กรมทางหลวงชนบทก่อสร้างถนนเลียบชายฝั่งทะเลภาคใต้ตอนบน สายแยกทางหลวงหมายเลข 3201 - บ้านบางจาก อ.ปะทิว จ.ชุมพร พร้อมเปิดให้ประชาชนสัญจรแล้ว
กรมทางหลวงชนบท (ทช.) กระทรวงคมนาคม ดําเนินโครงการก่อสร้างถนนเลียบชายฝั่งทะเลภาคใต้ตอนบน สายแยกทางหลวงหมายเลข 3201 - บ้านบางจาก อ.ปะทิว จ.ชุมพร ระยะทาง 8.595 กิโลเมตร
ปัจจุบันการก่อสร้างแล้วเสร็จและเปิดให้สัญจรแล้ว เพื่อกระตุ้นเศรษฐกิจในพื้นที่ สนับสนุนการเดินทางและการขนส่ง แก้ไขปัญหาจราจร และส่งเสริมการท่องเที่ยว
นายสราวุธ ทรงศิวิไล ผู้ตรวจราชการกระทรวงคมนาคม และโฆษกกระทรวงฯ กล่าวว่า คณะรัฐมนตรีได้มีมติเห็นชอบโครงการพัฒนาการท่องเที่ยวชายฝั่งทะเลภาคใต้ตอนบนอย่างยั่งยืน ครอบคลุมพื้นที่ จ.เพชรบุรี ประจวบคีรีขันธ์ ชุมพร และระนอง โดยมอบให้หน่วยงานที่เกี่ยวข้องดําเนินการพัฒนา การท่องเที่ยว รวมทั้งพัฒนาโครงสร้างพื้นฐานเพื่อรองรับการท่องเที่ยวอย่างเป็นระบบ สําหรับในส่วนของ ทช. ได้รับนโยบายให้ดําเนินงานโครงการพัฒนาถนนเชื่อมเข้าสู่แหล่งท่องเที่ยวเพิ่มเติม โดยเน้นให้มีความต่อเนื่อง สวยงาม ร่มรื่น สะดวก และง่ายต่อการเข้าถึงแหล่งท่องเที่ยว ซึ่ง จ.ชุมพรมีแหล่งท่องเที่ยวทางธรรมชาติหลายแห่ง อาทิ หาดบ่อเมา หาดทรายรี หาดบางเบิด เป็นต้น ทช. จึงได้ดําเนินการก่อสร้างถนนสายแยกทางหลวงหมายเลข 3201 - บ้านบางจาก อ.ปะทิว จ.ชุมพร ระยะทาง 8.595 กิโลเมตร ก่อสร้างเป็นถนนผิวจราจรแอสฟัลท์ติกคอนกรีต ขนาด 2 ช่องจราจร ความกว้าง 6 เมตร และ 7 เมตร พร้อมทางจักรยานผิวจราจรแอสฟัลท์ติกคอนกรีตด้านซ้ายทางและขวาทาง ความกว้าง 1.5 เมตร และ 2 เมตร พร้อมก่อสร้างสะพานใหม่ ปรับปรุงสะพานเก่า จุดชมวิวขนาดเล็ก 1 แห่ง ติดตั้งระบบไฟฟ้าแสงสว่าง เครื่องหมายจราจร และอุปกรณ์อํานวยความปลอดภัย โดยใช้งบประมาณการก่อสร้าง 83.480 ล้านบาท